Diari Oficial de la Generalitat Valenciana


Sumari del DOGV 6516, del 09-05-2011 (2011/4798)

Notificació de la sentència dictada en el judici de divorci contenciós número 91/2007.
--------------------------------------------------------------------------------------

### Dades del document

Número de DOGV
:   6516

Data del DOGV
:   09-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4798


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el judici de divorci contenciós número 91/2007. [2011/4798]  
Divorci contenciós 000091/2007  
De: Sharifeh Yionzavi.  
Procurador: Luis Cabanes Marhuenda.  
Contra: Bahram Schamlou.  
Procurador/a: -  
En aquest procediment de divorci contenciós número 91/07, seguit a instàncies de Sharifeh Monzavi contra Bahram Schamlou, s'ha dictat la sentència, que té l'encapçalament i la dispositiva que, literalment, són com segueix:  
«Sentència 6/10  
Benidorm, 11 de gener de 2010  
José Antonio Pérez Nevot, magistrat titular del Jutjat de Primera Instància número 2 de Benidorm i partit judicial, he vist el procés especial de divorci contenciós que, amb el número 91 de 2007, s'ha seguit davant d'aquest Jutjat, a instàncies de Sharifeh Monzavi, representada pel procurador Luis Cabanes Marhuenda i assistida per la lletrada Susana García Bevia, contra Bahram Schamlou, en situació processal de rebel·lia, sent-hi part el Ministeri Fiscal, i atesos els següents.  
  
Dispositiva  
1. Estime de forma íntegra la demanda interposada per Sharifeh Monzavi contra Bahram Shamlou, en situació processal de rebel·lia, i constituïsc la situació jurídica de divorci en el matrimoni format per ambdós, que declare dissolt amb tots els efectes legals que se'n deriven, i aprove les següents mesures definitives, a les quals hauran de sotmetre's ambdues parts d'ara endavant fins que queden sense efecte o siguen substituïdes per unes altres en una resolució judicial:  
  
Primera. Guarda i custòdia de la filla menor i titularitat de la pàtria potestat.  
S'atribueix la guarda i custòdia de la filla menor A. a Sharifeh Monzavi, i la pàtria potestat serà compartida amb Bahram Shamlou.  
Segona. Règim de visites entre la filla menor i el progenitor no custodi.  
Bahratn Shamlou podrà comunicar-se amb la seua filla menor els diumenges alterns des de les 09.00 hores fins a les 14.00 hores. El pare ha de recollir i lliurar la xiqueta al domicili matern, dins de les hores fixades, però en cap cas el pare podrà abandonar amb la menor el territori nacional.  
Tercera. Pensió d'aliments per a la filla menor.  
Bahram Shamlou ha de contribuir al sosteniment de la filla menor en la quantitat de cent huitanta-un euros i huitanta cèntims (181,80 euros), que ha de pagar en els cinc primers dies de cada mes en el compte corrent que a aquest efecte designe l'esposa, i que s'actualitzarà anualment d'acord amb l'índex de preus de consum que publique l'Institut Nacional d'Estadística o organisme que el substituïsca. Aquest increment s'ha d'aplicar al pagament obligatori a l'inici de cada anualitat automàticament, sense que calga un requeriment judicial o extrajudicial previ.  
  
2. S'imposen les costes d'aquesta instància a la part demandada.  
3. Una vegada que siga ferma aquesta sentència, se n'ha de remetre una testimoniança mitjançant un ofici al registre civil competent per a fer els assentaments oportuns.  
Notifiqueu-ho de forma legal a les parts i al Ministeri Fiscal i feu-los saber que aquesta sentència no és ferma i que s'hi pot interposar un recurs d'apel·lació que, si pertoca, cal preparar mitjançant un escrit que es presentarà davant d'aquest Jutjat, dins dels cinc dies següents als de la notificació perquè siga resolt, amb la interposició i tramitació legal prèvies, per l'Audiència Provincial d'Alacant. Junt amb la interposició del recurs caldrà justificar la constitució d'un dipòsit per l'import de cinquanta euros (50 euros), en el compte d'aquest Jutjat i sense aquest no s'admetrà a tràmit el recurs.  
Aquesta és la meua sentència, de la qual cal expedir un certificat per a incorporar-lo a l'expedient i de què s'ha de portar l'original al llibre de sentències, que pronuncie, mane i firme jutjant definitivament en primera instància, en nom del rei i per l'autoritat que m'ha sigut conferida pel poble espanyol».  
I atés que el demandat esmentat, Bahram Schamlou, es troba en parador desconegut, s'expedeix aquest edicte a fi que valga de notificació de forma deguda.  
  
Benidorm, 4 d'abril de 2011.- La secretària judicial: María Engracia Román Ivorra.